Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 665

6. évfolyam „A” tagozat Fejlesztési feladatok – Tananyag Zenei ismeretek, a hangszerkezelés fejlesztése – Bonyolultabb aszimmetrikus hangsúlyozású dallamok – a mezõségi zene (magyarpalatkai, vajdakamarási, válaszúti ritka magyar, korcsos, szökõs). – A mezõségi aszimmetrikus tánctípusok játékmódja (vonókezelés, hangsúlyozás stb.). – Mezõségi táncfolyamat (lassú csárdás, szökõs, sebes csárdás) – A közösségi élet eseményeihez kapcsolódó hangszeres dallamok. Követelmény A mezõségi táncdallamok stílusos elõadása az eddig tanultak alapján. Az új anyag megtanulásához szükséges hangszertechnikai tudás elsajátítása. A tanult dallamok kíséretmódja és akkordkísérete (hegedûn vagy kontrán). A tananyagban szereplõ táncok, tánctípusok helye zenei, illetve tánchagyományunkban, történeti vonatkozásaik. Az évfolyam hangzóanyagának rendszeres hallgatása, tanulmányozása. Az év végi vizsga ajánlott anyaga – Mezõségi korcsos, lassú csárdás, szökõs és sebes csárdás. – Magyarpalatkai menyasszonykísérõ. Alapfokú évfolyamok „B” tagozat „B” tagozatra irányítható az a tanuló, aki az átlagot meghaladó zenei tehetséggel és hangszeres adottságokkal rendelkezik, valamint érdeklõdése és szorgalma alkalmassá teszi arra, hogy megfeleljen minõségben és mennyiségben magasabb követelményeinek. „B” tagozat követelménye a végzett anyag mennyiségében, de elsõsorban minõségben, a hangszerkezelés biztonságában és az elõadás zenei kifejezõerejében haladja meg az „A” tagozat szintjét.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes